Timo Seppälä (poliitikko)

Jorma Timo Antero Seppälä (s. 5. maaliskuuta 1946 Hollola) on suomalainen yrittäjä, Skycoldin hallituksen puheenjohtaja vuodesta 2000. Tätä ennen hän toimi samalla kylmäkonealalla Pentti Porkka Oy:n toimitusjohtajana ja sitä ennen varatoimitusjohtajana. Ennen teollisuuteen siirtymistään Seppälä oli Kansallis-Osake-Pankin pankinjohtajana Lahdessa.

Seppälä valittiin 2003 kansanedustajaksi Hämeen vaalipiiristä. Ensimmäisen kerran hänet valittiin eduskuntaan vuoden 1999 vaaleissa. Seppälä on istunut Hollolan kunnanvaltuutettuna vuodesta 1988 ja ollut sen hallituksen puheenjohtaja 1995–1999.

Seppälä avioitui vuonna 1971 Marja-Liisan (o.s. Lehtimäki) kanssa. Heille syntyi lapsi Tomi vuonna 1975 (k. 1985) ja Heidi vuonna 1978.

Sotilasarvoltaan Seppälä on majuri (ylennetty 1999).

Seppälä teki eduskuntakyselyn siitä, miten Euroopan unionin maataloustukia tarkastavat tarkastajat kohtelevat maanviljelijöitä. Värikkään eduskuntapuheen vuoksi asia meni myös iltapäivälehtiin. Kotikunnassaan Seppälä kannattaa elinkeinoelämän kehittämistä, muun muassa Nostavan logistiikkakeskusta.

Timo Seppälä ei enää asettunut kansanedustajaehdokkaaksi vuoden 2007 eduskuntavaaleissa.

Aiheesta muualla 
 
 Kirjallinen kysymys: EU-tarkastajien käyttäytyminen (PDF)

Kansanedustajat
Kansallisen Kokoomuksen poliitikot
Hollolan kunnanvaltuutetut
Hämeen vaalipiiri
Suomalaiset yrittäjät
Vuonna 1946 syntyneet
Elävät henkilöt